User talk:Norfaziha

KENALI TSUNAMI
Tsunami berasal daripada perkataan Jepun yang membawa maksud "tsu" bermaksud pelabuhan manakala "nami" bermakna gelombang. Secara keseluruhannya ia membawa maksud "ombak besar di pelabuhan". Gelombang tsunami boleh bergerak dengan kelajuan 500-1000 km di kawasan laut dalam, ini adalah sama dengan kelajuan sebuah jet pejuang. Ketinggian ombak tsunami biasanya hanya setinggi 1 meter ketika berada di lautan dan jumlah ini akan bertambah sehingga puluhan meter apabila mberada di kawasan pinggir pantai. Ketika hampir sampai dengan pantai, kelajuan gelombang ini akan menurun sehingga hampir kepada 30 km per jam. Namun begitu, hempasan ombak tsunami boleh bergerak sejauh puluhan kilometer dari kawasan pantai memasuki kawasan petempatan dan bandar. Terbaru, bencana rsunami yang melanda negara Jepun pada tanggal 2011 telah melumpuhkan separuh kegiatan di negara matahari terbit itu. Aceh juga antara wilayah di Indonesia yang menerima impak yang besar akibat daripada bencana tsunami tersebut. Tidak terkecuali juga Malaysia yang turut menerima tempias tsunami yang berlaku di negara jiran.

BAGAIMANA TSUNAMI BOLEH TERHASIL
Tsunami merupakan ombak besar yang dihasilkan oleh lantai lautan secara mengejut atau tiba-tiba. Pergerakan secara cepat ini boleh disebabkan gempa bumi, letusan gunung berapi yang kuat dan berlakunya tanah runtuh di kawasan laut. Ombak ini sering muncul di sempadan bumi yang terdiri daripada plat-plat tektonik. Apabila plat-plat tektonik ini berlanggar antara satu sama lain ia akan menyebabkan perubahan pada dasar laut dari hanya beberapa kilometer kepada 1000 km. Perubahan ini akan menyebabkan berlakunya kejadian tsunami. Sebenarnya, ombak tsunami ini boleh berlaku dimana-mana sahaja di dunia sama ada berlaku di lautan, laut pedalaman dan lain-lain lagi. Setiap benua juga berpotensi untuk berlaku tsunami sama ada kecil atau besar kerana mempunyai kadar frekuensi tersendiri. Kebanyakan tsunami berlaku di Lautan Pasifik yang meliputi 1/3 daripada permukaan bumi di mana ia dikelilingi oleh banjaran-banjaran bersambungan, lembangan lautan dalam dan lekungan pulau. Kawasan ini dikenali sebagai lingkaran api pasifik di mana kebanyakan gempa bumi berlaku di situ. Sebagai contoh, gempa bumi yang berlaku utara Indonesi yang berukuran sebanyak 9.0 skala richter telah mengakibatkan kejadian tsunami yang ke-4 terkuat sejak tahun 1900 manakala yang terkuat sejak tahun 1964. Keadaan ini disebabkan Indonesi terletak di pertemuan 3 plat tektonik yang memberikan impak yang besar kepada negara itU.

Kesan Kepada Individu
Tsunami meninggalkan kesan yang mendalam kepada individu terutamanya dari segi emosi. Bencana tsunami mengorbankan beribu-ribu nyawa termasuk orang yang tersayang yang menjadi mangsa kerakusan ombak tsunami tersebut. Bagi individu yang mengharungi kejadian tersebut akan meninggalkan satu kesan dalkam lipatan sejarah kehidupan mereka. Keadaan ini akan menyebabkan individu tersebut menjadi trauma dan tidak dapat menerima kejadian yang menimpa mereka. Jika keadaan ini berterusan, keadaan ini akan menyebabkan mereka tidak mampu untuk menghadapi kehidupan mereka di kemudian hari.

Kesan Kepada Infrastruktur
Infrastruktur seperti jalan raya, tempat tinggal, kenderaan dan pelbagai kemudahan lain musnah akibat kejadian tsunami tersebut. Aceh, sebagai contoh menerima tamparan hebat apabila dilanda tsunami pada tahun 2004 telah menyebabkan hampir 90% kemudahan musnah. Ini menyebabkan Aceh terputus hubungan dunia luar kerana ini menyebabkan masyarakat luar sukar untuk memberi bantuan kepada mereka. Akibatnya, penduduk Aceh yang terselamat mati akibat kebuluran kerana tidak mendapat sumber makanan dan perubatan.

Kesan Kepada Ekonomi
Jepun merupakan negara yang maju dari segi sumber ekonomi turut tidak terkecuali menerima impak ketika tsunami melanda pada 11 Mac 2011. Selepas daripada kejadian tsunami, ekonomi negaranya merundum menyebabkan penguasa besar kilang keluaran Jepun terpaksa menutup kilang yang beroperasi di luar negara. Hal ini disebabkan oleh kilang induk yang musnah akibat tsunami. Keadaan ini menyebabkan beribu-ribu pekerja diberhentikan termasuk Malaysia. Aceh terpaksa membangunkan semula ekonomi wilayahnya selepas berlaku tsunami.

Kesan Kepada Alam Sekitar
Kemusnahan flora dan fauna dapat dilihat dengan jelas selepas berlakunya tsunami. Flora dan fauna saling bergantungan dengan kehidupan manusia. Jika salah satu faktor tiada, maka tidak ada keseimbangan dalam diversiti menyebabkan kehidupan manusia tidak akan bertahan dengan lama. Selain itu, flora dan fauna juga merupakan sumber makanan penduduk. Hal ini juga akan menyebabkan sumber makanan penduduk berkurangan yang boleh membawa ancaman maut.

Kesan Kepada Negara
Kesan tsunami mencabar daya kepimpinan pemimpin negara. Negara luar akan melihat cara seseorang pemimpin meyelesaikan masalah berhubung dengan rakyat jelata yang menerima kesanakibat bencana ini. Pandangan negara luar akan menurun apabila pemimpin mengambil masa yang lama untuk membangunkan semula negara selepas kejadian tsunamiu. selain itu, Tsunami yang berlaku di Malaysia telah membuka mata para pemimpin dan pihak yang terbabit mengenai kepentingan paya bakau. Impak tsunami di Malaysia kurang berbanding dengan negara jiran akibat pertolongan pemampan semula jadi iaitu pokok bakau. Hal ini menyebabkan kerajaan mengeluarkan dana untuk langkah pemuliharaan dan pemeliharaan hutan paya bakau.

CARA MENGHADAPI BENCANA TSUNAMI
1) Jika anda berada di dalam kenderaan ketika amaran tsunami dikeluarkan, anda hendaklah keluar dari kenderaan dan berkumpul di kawasan lapang. 2) Elakkan berada di atas jambatan ketika amaran dikeluarkan kerana ia disertakan dengan gempa bumi. 3) Jangan panik dan hendaklah bertenang serta membuat perhitungan dengan waras agar tidak terburu-buru keluar menyelamatkan diri. 4) Peka dengan keadaan yang berlaku. Jika terdapat gempa kecil, anda hendaklah menyimpan segala dokumen penting untuk tujuan keselamatan.